ddrg/super_eurlex huggingface dataset:
P6_TA(2006)0030
Peru
Euroopan parlamentin päätöslauselma Perusta
Euroopan parlamentti , joka
— ottaa huomioon aiemmat EU:n vuosittaiset ihmisoikeuskertomukset,
— ottaa huomioon aiemmat päätöslauselmansa Perun demokraattisen prosessin tukemiseksi,
— ottaa huomioon professori Salomón Lerner Febresin johtaman totuus- ja sovintokomission raportin,
joka koskee vuosien 1980 ja 2000 välisiä järkyttäviä tapahtumia Perussa,
— ottaa huomioon työjärjestyksen 115 artiklan 5 kohdan,
A. ottaa huomioon, että entinen presidentti Alberto Fujimori pidätettiin Chilessä Perun viranomaisten
aloitteesta tehdyn kansainvälisen pidätysmääräyksen perusteella,
B. ottaa huomioon, että Alberto Fujimori piti valtaa Perussa vuosien 1990 ja 2000 välillä ja että Perussa
hän joutuu vastaamaan 22 syytteeseen ihmisoikeuksien loukkauksista ja korruptiosta, minkä lisäksi
kongressi ja keskusvaalilautakunta ovat kieltäneet häntä vuoteen 2011 asti asettumasta ehdokkaaksi
vaaleissa,
C. ottaa huomioon, että parlamentti on tukenut varauksetta Perun demokraattista prosessia presidentti
Fujimorin hallinnon kaaduttua vuonna 2000,
D. ottaa huomioon, että entisen presidentin Alberto Fujimorin luovutus koskee kahta valtiota, joiden
kanssa Euroopan unionilla on vahva ja etuoikeutettu kumppanuus alueellisen strategisen assosiaationpuitteissa, josta päätettiin ensimmäisen kerran Rio de Janeirossa heinäkuussa 1999,
E. ottaa huomioon, että Chilen ja Perun välillä on vuodesta 1936 lähtien ollut voimassa kahdenvälinen
luovutussopimus,
F. ottaa huomioon, että Chilen oikeusviranomaiset ovat päättäneet aloittaa menettelyn entisen presidentin
Alberto Fujimorin luovuttamiseksi Peruun,
1. ilmaisee tyytyväisyytensä Chilen ja Perun viranomaisten tehokkaan yhteistyön johdosta Alberto Fuji-
morin pidättämiseksi ja pitää myönteisenä Chilen viranomaisten päätöstä aloittaa virallisesti luovutuspro-
sessi;
2. toistaa, että rankaisematta jättämisen torjunta kuuluu Euroopan unionin politiikan kulmakiviin ihmi-
soikeuksien alalla; katsoo, että kaikkien osapuolten ensisijainen velvollisuus on työskennellä yhdessädemokratian ja ihmisoikeuksien kunnioittamiseksi;
3. tukee näin ollen Alberto Fujimorin luovutusta Peruun, mitä on jo virallisesti pyydetty, jotta Alberto
Fujimori ilmestyisi oikeuden eteen vastaamaan häntä vastaan esitettyihin syytteisiin; ilmaisee täyden luotta-muksensa Chilen ja Perun oikeusjärjestelmiin ja luottaa näin ollen siihen, että luovutuksen yhteydessänoudatetaan asianmukaisia menettelyjä ja voimassaolevaa lainsäädäntöä ja että Alberto Fujimorin oikeuden-
käynti on kansainvälisten normien mukainen;
4. vaatii Perun valtiota ryhtymään kaikkiin tarvittaviin toimiin ja toteuttamaan politiikkaa, jonka avulla
voidaan oikeusasiamiehen toimiston syyskuussa 2005 antaman suosituksen mukaisesti suojella todistajia,kun Alberto Fujimorin syytteitä käsitellään;
5. kehottaa puhemiestä välittämään tämän päätöslauselman neuvostolle ja komissiolle sekä Chilen ja
Perun hallituksille.24.11.2006 C 287 E/330 Euroopan unionin virallinen lehti
Torstai, 19. tammikuuta 2006FI
1. hyväksyy komission ehdotuksen näin muutettuna;
2. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2
kohdan mukaisesti;
3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sana-
muodosta;
4. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdo-
tukseen;
5. kehottaa puhemiestä välittämään parlamentin kannan neuvostolle ja komissiolle.
14. Turkin ja Kreikan maanjäristykset
a) B5-0072, 0077, 0087, 0088, 0104 ja 0109/1999
Päätöslauselma Turkin maanjäristyksestä
Euroopan parlamentti, joka
A. ottaa huomioon, että tuhoisa maanjäristys, jonka voimakkuus oli 7,4Richterin asteikolla, ravisteli
aikaisin aamulla 17. elokuuta 1999 tiheästi asutettua ja pitkälle teollistunutta Turkin luoteisosaa,
B. ottaa huomioon, että maanjäristys aiheutti 15 000 ihmisen kuoleman, 25 000 ihmisen loukkaantumi-
sen, monen tuhannen ihmisen katoamisen ja laajoja aineellisia vahinkoja,
C. ottaa huomioon, että puutteellinen organisointi katastrofin jälkeisinä päivinä hidasti pelastajien työtä,
D. ottaa huomioon, että EU antaa humanitaarista apua kaikkein suurinta hätää kärsiville alueille,
1. ilmaisee vilpittömän myötätuntonsa ja solidaarisuutensa Turkille ja uhrien omaisille ja ystäville;
2. antaa tunnustusta jäsenvaltioista saapuneiden pelastusjoukkojen työlle ja pyytää komissiota tutkimaan
mahdollisuuksia parantaa avun organisoinnin tehokkuutta suurten humanitaaristen katastrofien yhteydessäsekä Euroopan unionissa että sen ulkopuolella ja raportoimaan parlamentille tutkimuksen tuloksista;
3. katsoo, että olisi pikaisesti harkittava eurooppalaisen tutkimusinstituutin perustamista, jotta voitaisiin
tehdä järjestelmällistä seismologista tutkimusta ja soveltaa uusia menettelyjä, joiden avulla maanjäristyksistäpystyttäisiin varoittamaan varhaisessa vaiheessa;
4. kehottaa puhemiestä välittämään tämän päätöslauselman neuvostolle, komissiolle ja Turkin hallituk-
selle ja Turkin suurelle kansalliskokoukselle.
b) B5-0074, 0076, 0086, 0089 ja 0102/1999
Päätöslauselma tuhoisasta maanjäristyksestä Ateenassa 7. syyskuuta 1999
Euroopan parlamentti, joka
A. ottaa huomioon Ateenan alueella 7. syyskuuta 1999 tapahtuneen tuhoisan maanjäristyksen, jonka
voimakkuus oli 5,9 Richterin asteikolla,
B. ottaa huomioon, että yli 100 ihmistä sai surmansa, useita satoja ihmisiä loukkaantui, useita tuhansia
rakennuksia ja asuntoja tuhoutui ja useita satoja vahingoittui ja että tällä hetkellä yli 60 000 ihmistäon joutunut kärsimään maanjäristyksen seurauksista,
C. ottaa huomioon Ateenan kaupungin rakennusten, kuten historiallisten muistomerkkien, arkeologisen
museon, kirkkojen ja sairaaloiden, kärsimät vahingot,25.2.2000 FI C 54/107 Euroopan yhteisöjen virallinen lehti
Torstai 16. syyskuuta 1999
Virallinen lehti nro C 219 , 30/07/1999 s. 0510



B4-0353, 0354, 0355, 0360 ja 0423/99 Päätöslauselma kasvivalkuaisten hankinnasta ja tärkkelysteollisuuden tilanteesta Euroopassa Euroopan parlamentti, joka A. katsoo, että Euroopan unionissa on jatkuva vajaus kasvivalkuaisten hankinnassa ja se on riippuvainen tuonnista kolmansista maista, B. katsoo, että yhteisen maatalouspolitiikan uudistuksen yhteydessä, josta päätettiin Berliinissä, tarjoutuu liikkumavaraa muuhun kuin elintarvikekäyttöön tarkoitetun maataloustuotannon kannustamiseen; ottaa huomioon Berliinin Eurooppa-neuvoston päätökset öljykasveista ja niiden mahdollisesti kielteiset vaikutukset öljykasvialan vajaukseen EU:ssa, C. katsoo, että tärkkelysalalla vallitsee herkkä tasapaino toisaalta perunasta tuotetun tärkkelyksen ja toisaalta viljatuotteista tuotetun tärkkelyksen välillä; Euroopan parlamentti, joka 1. Pyytää komissiota säilyttämään nykyisen viljajohdannaisten (tärkkelys) ja sokerin käytön korvausjärjestelmän ja laatimaan arviointiraportin yhteisen maatalouspolitiikan uudistuksen vaikutuksesta alaan; 2. Pyytää komissiota ehdottamaan maataloustuotannon muuta kuin elintarviketuotannon alaa varten kannustavampaa politiikkaa, joka kohdistuu erityisesti kesantopeltojen käyttämiseen valkuaiskasvien ja erittäin valkuaispitoisten rehukasvien viljelyyn; korostaa, että tärkkelysjärjestelmien mahdolliset muutokset on tasapainotettava alakohtaisesti ja budjettivaikutustensa kannalta neutraalisti; 3. Pyytää komissiota varmistamaan, että kunkin muuten kuin teollisesti tuotetun maataloustuotteen, esimerkiksi viljojen ja perunan, erilaiset tuotanto-olot otetaan huomioon, jotta vältettäisiin tuotteiden välisen kilpailun vääristyminen; 4. Pitää kiireellisenä vankkumattoman neuvottelustrategian määrittelyä WTO:n seuraavalla neuvottelukierroksella ja pyytää poistamaan unionille Blair Housen sopimuksessa asetetut öljykasveihin liittyvät rajoitukset; 5. Kehottaa puhemiestään välittämään tämän päätöslauselman komissiolle, neuvostolle ja jäsenvaltioiden hallituksille.
Virallinen lehti nro C 150 , 28/05/1999 s. 0387



B4-0128, 0163, 0193 ja 0207/99 Päätöslauselma myrskyn aiheuttamista vahingoista Kanariansaarilla Euroopan parlamentti, joka A. ottaa huomioon, että voimakas myrsky aiheutti vuoden 1999 tammikuun ensimmäisinä päivinä vahinkoja satamainfrastruktuureille, rantateille ja muille rannikolla sijaitseville rakennelmille sekä kaikille viljelmille, tomaatti- ja banaanisadot sekä muut vihannes- ja hedelmäsadot mukaan lukien, B. ottaa huomioon näiden infrastruktuurien moitteettoman toiminnan merkityksen saariston elämälle, C. toteaa, että vuonna 1997 Kanariansaarten maataloustuotannon arvo oli 105 495 miljoonaa pesetaa ja että maataloustuotannon menetykset vastasivat 14,4 prosenttia ja infrastruktuureille aiheutuneet vahingot 16,7 prosenttia vuoden 1997 maataloustuloista, D. toteaa, että Kanariansaarten kahdella tärkeimmällä tuotannonalalla eli banaanin ja tomaatin viljelyssä, vahingot kohoavat 5 664 miljoonaan pesetaan, joka vastaa 19 prosenttia tomaatin tuotannosta vuonna 1997, ja että menetykset kohoavat 7 393 miljoonaan pesetaan, joka vastaa 20,5 prosenttia banaanin tuotannosta vuonna 1997, ja että infrastruktuureille aiheutui vahinkoja 2 470 miljoonan pesetan edestä; Euroopan parlamentti, joka 1. Pyytää komissiota toteamaan vahinkojen laajuuden ja sisällyttämään unionin rakenneohjelmiin Kanariansaaret ja erityiset rannikkoalueiden infrastruktuureille aiheutuneiden vahinkojen korjaushankkeet; 2. Ilmaisee huolestuneisuutensa niistä seurauksista, joita myrskyllä on maataloustuottajien tuloille ja näin ollen Kanariansaarten taloudelle vuonna 1999, ja pyytää tämän vuoksi komissiota myöntämään tarvittavaa apua kyseisen alan kärsimien vahinkojen lievittämiseksi; 3. Kehottaa puhemiestään välittämään tämän päätöslauselman komissiolle, neuvostolle, Espanjan hallitukselle ja Kanariansaarten hallitukselle.
Virallinen lehti nro C 150 , 28/05/1999 s. 0385



B4-0131, 0132 ja 0189/99 Päätöslauselma uskonnonvapaudesta Euroopan parlamentti, joka - ottaa huomioon aikaisemmat päätöslauselmansa uskonnolliseen vainoon liittyvistä tapauksista eri maissa, - ottaa huomioon 10. joulukuuta 1948 annetun Yhdistyneiden kansakuntien ihmisoikeuksien yleismaailmallisen julistuksen 2 artiklan sekä taloudellisia, sosiaalisia ja sivistyksellisiä oikeuksia koskevan kansainvälisen yleissopimuksen 2 artiklan 2 kohdan ja kansalaisoikeuksia ja poliittisia oikeuksia koskevan kansainvälisen yleissopimuksen 27 artiklan, A. on syvästi huolestunut uskonnollisiin vähemmistöihin kohdistuvan vainon lisääntymisestä ja mielipiteenvapauden rajoittamisesta eri maissa, B. on huolestunut uskonnolliseen vainoon liittyvästä muukalaisvihasta ja rasismista, C. toteaa, että Intian perustuslain 25 pykälässä taataan uskonnonvapaus, ja toteaa ihmisoikeuksien täytäntöönpanoa koskevan lainsäädännön olemassaolon, ja suhtautuu myönteisesti pääministerin 30. tammikuuta 1999 kansakunnalle osoittamaan tätä tukevaan ja uskonlahkojen välistä väkivaltaa vastustavaan puheeseen, D. on syvästi järkyttynyt erityisesti tiedoista, joiden mukaan etenkin Gujeratissa toimivat ääriryhmät ovat vainonneet kristittyjä Intiassa, ja australialaisen lähetyssaarnaajan Graham Stainesin ja hänen kahden lapsensa murhasta, joka on viimeisin useista kristittyihin, muslimeihin ja muihin uskonnollisiin vähemmistöihin kohdistetuista väkivallanteoista, ja on huolissaan siitä, että yllyttäjänä kyseisiin hyökkäyksiin on toiminut kristittyjen, muslimien, sikhien ja jainien vastainen ääriryhmien retoriikka, jota edustava Vishwa Hindu Parishad -liike (VHP) on julkisesti ilmoittanut tavoitteekseen kaikkien uskonnollisen käännyttämisen muotojen poistamisen Intiasta vuoteen 2000 mennessä; 1. Pyytää niiden maiden hallituksia, joissa uskonnollisten vähemmistöjen vainoa esiintyy, kunnioittamaan allekirjoittamiaan kansainvälisiä sopimuksia ja niiden perusperiaatteita sekä kunnioittamaan Euroopan unionin kanssa allekirjoittamissaan sopimuksissa olevia ihmisoikeuslausekkeita, ja pyytää kyseisiä hallituksia toteuttaman tarvittavat toimenpiteet niiden alueilla elävien uskonnollisten vähemmistöjen tehokkaaksi suojelemiseksi; 2. Pyytää Intian viranomaisia tekemään kaiken tarvittavan sen varmistamiseksi, että lähetyssaarnaaja Graham Stainesin murhaajat tunnistetaan ja saatetaan oikeuden eteen; 3. Pyytää komissiota ja neuvostoa varmistamaan, että sopimuksiin sisältyvät asiaankuuluvat ihmisoikeuslausekkeet pannaan tinkimättä täytäntöön, ja pyytää jäsenvaltioiden hallituksia ottamaan tämä huomioon niiden kahdenvälisissä suhteissa; 4. Kehottaa puhemiestään välittämään tämän päätöslauselman komissiolle, neuvostolle, Intian hallitukselle ja parlamentille ja Yhdistyneiden kansakuntien pääsihteerille.
Virallinen lehti nro C 313 , 12/10/1998 s. 0180



B4-0831, 0836 ja 0843/98 Päätöslauselma Albanian tilanteesta Euroopan parlamentti, joka - ottaa huomioon aiemmat päätöslauselmansa Albanian tilanteesta, A. panee kauhistuneena merkille Albanian oppositiojohtajiin kuuluneen Azem Hajdarin raaán surman 12. syyskuuta 1998 Tiranassa demokraattisen puolueen päämajan edessä, B. panee syvästi huolestuneena merkille, että Tiranassa on Hajdarin surman ja hautaamisen jälkeen ollut väkivaltaisia mielenosoituksia, C. on hyvin huolissaan siitä, että poliittisen väkivallan kasvu entisestään voi jälleen kerran johtaa vakavaan epävakauteen maassa, että se pysäyttää täysin poliittisen ja taloudellisen jälleenrakentamisen ja että se voi jopa vaarantaa vielä monien siviilien hengen, D. katsoo, että kaikkien poliittisten voimien on noudatettava äärimmäistä maltillisuutta, jotta maan nykyinen kriisi voitaisiin ratkaista ja jotta poliittisen ja taloudellisen jälleenrakentamisen jatkuvuus voitaisiin taata; 1. Tuomitsee voimakkaasti Azem Hajdarin surman ja vaatii, että siitä vastuussa olevat henkilöt saatetaan oikeuden tuomittaviksi lain mukaisesti; 2. Tuomitsee voimakkaasti kaiken poliittisen väkivallan, joka on suunnattu kohti Albanian tasavallan demokraattisesti valittuja instituutioita ja poliittisia puolueita; 3. Kehottaa Albanian kaikkia poliittisia johtajia osoittamaan äärimmäistä maltillisuutta tämänhetkisen poliittisen tilanteen käsittelyssä ja pidättäytymään kaikista toimista, jotka voivat pahentaa maan poliittista epävakautta, ja kehottaa heitä noudattamaan toiminnassaan täysin perustuslakia ja muita lakeja; 4. Kehottaa komissiota ja neuvostoa antamaan täyden tukensa Albaniassa tarvittavalle poliittisen, institutionaalisen ja taloudellisen jälleenrakentamisen prosessille; 5. Pyytää neuvostoa tekemään yhteistyössä toimivaltaisten kansainvälisten organisaatioiden kanssa kaiken mahdollisen, jotta Albanian tämänhetkinen selkkaus ei johtaisi albaanipakolaisten tilanteen huononemiseen entisestään; 6. Kehottaa puhemiestään välittämään tämän päätöslauselman komissiolle ja neuvostolle sekä Albanian hallitukselle ja parlamentille.
Virallinen lehti nro C 167 , 01/06/1998 s. 0219



B4-0513, 0526, 0550 ja 0553/98 Päätöslauselma murhista Kolumbiassa Euroopan parlamentti, joka - ottaa huomioon aikaisemmat Kolumbiasta antamansa päätöslauselmat, - ottaa huomioon Yhdistyneiden kansakuntien ihmisoikeuskomission 9. huhtikuuta 1998 antaman julistuksen rankaisematta jäämisen sopimattomasta tasosta Kolumbiassa, - ottaa huomioon Yhdistyneiden kansakuntien ihmisoikeuskomission 54. kokouksessa annetun julistuksen ihmisoikeusaktivistien suojelusta, - ottaa huomioon Yhdistyneiden kansakuntien ihmisoikeusasioiden päävaltuutetun julkilausuman, Genevessä kokoontuneen ihmisoikeuskomission 54. kokouksen puheenjohtajan julkilausuman, Yhdistyneiden kansakuntien ihmisoikeusasioiden päävaltuutetun Kolumbian toimiston julkilausuman, kansallisten ja kansainvälisten järjestöjen lukuisat julistukset sekä Bogotán julkiset mielenosoitukset, A. on tyrmistynyt Eduardo Umaña Mendozan, tunnetun lakimiehen ja ihmisoikeusaktivistin raa'asta murhasta Bogotássa 18. huhtikuuta 1998, 48 tuntia sen jälkeen, kun oli murhattu María Arango Fonnegra, joka Jesús María Valle Jaramillon kanssa on kolmas ihmisoikeusaktivisti, joka on raa'asti murhattu kahden viimeksi kuluneen kuukauden aikana, B. on yhtä järkyttynyt siitä, että 4. toukokuuta 1998 Punta Alvirassa surmattiin 21 henkilöä, ja että seuraavana päivänä Santanderin provinssissa murhattiin maanviljelijäperhe (isä, äiti ja 9 lasta), C. katsoo, että aikaisemmat ihmisoikeusaktivistien murhat ovat edelleen rankaisematta; D. ottaa huomioon, että uusia listoja tappouhkauksen alaisista kolumbialaisista ollaan jo laatimassa, mikä luo yleistä paniikki-ilmapiiriä, josta likaisen sodan taustavoimat hyötyvät; E. katsoo, että Euroopan unionin ja Andien sopimuksen maiden välinen sopimus sisältää demokratialausekkeen; 1. Tuomitsee päättäväisesti Eduardo Umañan murhan sekä Punta Alviran ja Santanderin surmatyöt ja tuo julki pahoittelunsa uhrien perheille ja ystäville; 2. Pyytää Kolumbian kansallisen turvallisuuden erityisneuvostoa, joka on koolla Eduardo Umañan murhan johdosta, olemaan lopettamatta työtään kunnes tekijät on saatu kiinni ja saatettu oikeudelliseen vastuuseen; 3. Pyytää Kolumbian hallitusta ottamaan kiireellisesti käyttöön tehokkaita ja ehkäiseviä toimenpiteitä, joilla suojataan ja taataan ihmisoikeuksien, sosiaalisten oikeuksien ja ammatillisten oikeuksien puolustajien toiminta sekä maanviljelijöiden ja poliittisten johtajien koskemattomuus; 4. Pyytää välittömästi hajottamaan puolisotilaalliset ryhmät sekä aiemmin nimellä «CONVIVIR» tunnetut yksityiset valvonta- ja turvallisuusjoukot; 5. Pyytää komissiota laatimaan ja esittämään parlamentille kertomuksen, jossa käsitellään Kolumbian ihmisoikeustilannetta sekä sitä, vastaako se Euroopan unionin ja Andien sopimuksen maiden välistä sopimusta; 6. Kehottaa puhemiestään välittämään tämän päätöslauselman neuvostolle, komissiolle, Kolumbian hallitukselle ja Yhdistyneiden kansakuntien ihmisoikeusasioiden päävaltuutetun toimistolle.
Virallinen lehti nro C 371 , 08/12/1997 s. 0209



B4-0937, 0949, 0952 ja 0988/97 Päätöslauselma Togon tilanteesta Euroopan parlamentti, joka - ottaa huomioon aikaisemmat Togoa koskevat päätöslauselmansa, A. ottaa huomioon Lomén IV yleissopimuksen ja erityisesti sen 5 artiklan, jonka mukaan allekirjoittajavaltiot ovat sitoutuneet kunnioittamaan ihmisoikeuksia ja demokratian periaatteita, B. muistuttaa, että Togon hallitus on moneen otteeseen ilmoittanut aikovansa toimia siten, että Togon seuraavat presidentin- ja parlamenttivaalit ovat vapaat ja avoimet ja järjestetään sääntöjen mukaisesti, ja toteaa tältä osin, että vuoden sisällä on perustettu valtiosääntötuomioistuin, tuomarineuvosto, audiovisuaalisen alan neuvosto ja kansallinen vaalitoimikunta, C. katsoo, että Togon hallituksen tekemän sitoumuksen konkretisointi edellyttää, että Togon eri puolueet hyväksyvät laajalti vaalien järjestämistä koskevat oikeudelliset ja tekniset menettelyt, D. ottaa huomioon Togon pääministerin komissiolle esittämän pyynnön saada apua vaalien järjestämistä koskevan suunnitelman laatimisessa sellaisten edellytysten mukaisesti, että kaikki vaaleissa mukana olevat poliittiset tahot voivat ne hyväksyä, E. ottaa huomioon, että komissio on vastauksena tähän pyyntöön toteuttanut Togossa tutkimuksen, jota koskeva selonteko on viimeistelyvaiheessa, F. on huolestunut monien kansainvälisten ihmisoikeusjärjestöjen välittämistä tiedoista, joiden mukaan ihmisoikeusrikkomukset Togossa jatkuvat edelleen; 1. Huomauttaa, että vuonna 1992 keskeytynyt Euroopan unionin ja Togon välinen yhteistyö on vähitellen aloitettu uudelleen vuodesta 1995 alkaen, ja katsoo, että yhteistyön täysipainoinen jatkaminen riippuu siitä, että maassa järjestetään vuonna 1998 tosiasiallisesti avoimet ja tasa-arvoiset vaalit; 2. Pyytää Togon hallitusta pääsemään eri poliittisten puolueiden kanssa yksimielisyyteen vaalien oikeudellisista ja teknisistä menettelyistä muun muassa komission Togoon lähettämien asiantuntijoiden selonteon perusteella; 3. Pyytää Togon hallitusta takaamaan oikeuden järjestää vapaasti kokouksia, takaamaan kansallisen vaalitoimikunnan riippumattomuuden, määräämään riippumattomasta menettelystä vaaleja koskevien valitusten tutkimisen osalta ja sallimaan kaikille puolueille tasapuolisen näkyvyyden joukkoviestimissä, erityisesti televisiossa ja radiossa; 4. Pyytää komissiota osallistumaan riittävällä tavalla Togon vaalien valmisteluun, järjestämiseen ja seurantaan muun muassa lähettämällä paikalle kansainvälisiä vaalitarkkailijoita ja ihmisoikeusasiantuntijoita ja kouluttamalla paikallisia tarkkailijoita; 5. Pyytää komissiota sekä Togon hallitusta julkistamaan Togoon lähetettyjen asiantuntijoiden laatiman selonteon, jotta voidaan arvioida tarvittavat edellytykset seuraavien presidentinvaalien sääntöjenmukaisuuden takaamiseksi; 6. Kehottaa puhemiestään välittämään tämän päätöslauselman komissiolle ja AKT- EU-ministerineuvostolle sekä Togon hallitukselle ja kansalliskokoukselle.
Virallinen lehti nro C 304 , 06/10/1997 s. 0142



B4-0779 ja 0787/97 Päätöslauselma Kolumbiasta Euroopan parlamentti, joka - ottaa huomioon aiemmat päätöslauselmansa ja erityisesti 12. kesäkuuta 1997 antamansa päätöslauselman Kolumbiasta ((Kyseisen istunnon pöytäkirja, osa II, kohta 14 b)), A. toteaa useaan otteeseen tuominneensa Kolumbian konfliktin kaikkien osapuolten harjoittaman väkivallan, B. on huolestunut sen tilanteen johdosta, joka pakottaa suuren osan Kolumbian väestöstä jättämään kotipaikkansa ja siirtymään maan muihin osiin aseellisen selkkauksen vuoksi, C. ottaa huomioon, että viimeisten 30 vuoden väkivaltaisuudet ovat uusiutuneet äskettäin ja uhkaavat johtaa täysimittaiseen sisällissotaan, D. ottaa huomioon, että sissit ja Kolumbian turvallisuusjoukot, puolisotilaallisten joukkojen välityksellä, ovat syyllistyneet väkivallantekoihin, ilman oikeudenkäyntiä suoritettuihin teloituksiin, kidutukseen ja muihin ihmisoikeusloukkauksiin, E. korostaa tarvetta palauttaa rauhanomainen ilmapiiri ja ihmisoikeuksien kunnioittaminen Kolumbiaan; 1. Pitää myönteisenä Kolumbian hallituksen tekemää ehdotusta neuvottelujen aloittamiseksi konfliktin osapuolten kesken ja toivoo, että se tuo ratkaisun Kolumbian kansan taloudellisiin ja sosiaalisiin ongelmiin ja johtaa vakaaseen ja pysyvään rauhaan Kolumbiassa; 2. Pyytää kaikkia osapuolia aloittamaan viipymättä vuoropuhelun edellä mainitun ehdotuksen puitteissa pyrkimyksenä väkivaltaisuuksien lakkauttaminen ja ihmisoikeuksien kunnioittaminen; 3. Toistaa tukensa Yhdistyneiden kansakuntien ihmisoikeuskomission edustajalle Kolumbiassa ja painottaa jälleen ihmisoikeuksien kunnioittamisen ja kansainvälisen humanitaarisen oikeuden noudattamisen tärkeyttä, jotta rauhanprosessi voisi tuottaa toivottua tulosta; 4. Pyytää neuvostoa ja komissiota tukemaan tätä aloitetta; 5. Kehottaa puhemiestään välittämään tämän päätöslauselman neuvostolle, komissiolle, Kolumbian hallitukselle ja parlamentille sekä Yhdistyneiden kansakuntien ihmisoikeusasiain päävaltuutetun virastolle Kolumbiassa.